**Ministru kabineta noteikumu projekta “Grozījumi Ministru kabineta 2011. gada 15. februāra noteikumos Nr. 132 “Rotaļlietu drošuma noteikumi”” sākotnējās ietekmes novērtējuma ziņojums**

**(anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Kopsavilkums nav aizpildāms saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2011. gada 15. februāra noteikumos Nr. 132 “Rotaļlietu drošuma noteikumi”” (turpmāk – Noteikumu projekts) izstrādāts, lai Ministru kabineta 2011. gada 15. februāra noteikumos Nr. 132 “Rotaļlietu drošuma noteikumi” (turpmāk – Noteikumi Nr. 132)pārņemtu normas, kas izriet no Komisijas 2018. gada 16. maija Direktīvas (ES) 2018/725, ar ko attiecībā uz hromu (VI) groza Eiropas Parlamenta un Padomes Direktīvas 2009/48/EK par rotaļlietu drošumu II pielikuma III daļas 13. punktu, lai to pielāgotu tehnikas un zinātnes attīstībai (turpmāk – Direktīva 2018/725). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Noteikumu projektu tiek noteiktas jaunas izvirzāmās drošuma prasības rotaļlietām, nosakot un samazinot rotaļlietās pieļaujamo ķīmiskās vielas hroma (VI) robežvērtību. Atbilstoši Direktīvas 2018/725 2. apsvērumam pēc Eiropas Komisijas pieprasījuma Veselības un vides apdraudējuma zinātniskā komiteja (turpmāk – SCHER) 2015. gadā novērtēja hroma (VI) daudzuma nozīmi mutes vēža izraisīšanā. Hroms (VI) ir toksiska ķīmiska viela. Tika konstatēts ka bērni tiek pakļauti hroma (VI) iedarbībai ne tikai ar rotaļlietām, līdz ar to būtu jānosaka noteikta praktiski drošās devas procentuālā daļa, kas jāņem par pamatu, aprēķinot hroma (VI) robežvērtību. Atbilstoši Direktīvas 2018/725 3. apsvērumam Toksikoloģijas, ekotoksikoloģijas un vides zinātniskā komiteja 2004. gada atzinumā[[1]](#footnote-1) ieteica hroma (VI) daudzumu, ko var uzņemt no rotaļlietām, noteikt ne vairāk kā 10 % apmērā no dienā pieļaujamās devas. Atbilstoši Direktīvas 2018/725 4. apsvērumam attiecībā uz hromu (VI) un citām ķīmiskām vielām, kas ir sevišķi toksiskas, Direktīvas 2009/48/EK 22. apsvērumā ieteikts noteikt robežvērtības, kas ir puse no vērtības, kuru attiecīgā zinātniskā komiteja uzskata par drošu, lai nodrošinātu, ka rotaļlietās ir tikai tāds atlikums, kas ir saderīgs ar labu ražošanas praksi.

|  |  |
| --- | --- |
|  | Atbilstoši Direktīvas 2018/725 7. apsvērumam ņemot vērā šos apsvērumus, Komisijas izveidotās Rotaļlietu drošuma ekspertu grupas[[2]](#footnote-2) apakšgrupa “Ķīmiskās vielas” 2016. gada 14. oktobra sanāksmē ieteica pazemināt hroma (VI) robežvērtību no spēkā esošajiem 0,2 mg/kg līdz 0,053 mg/kg. Vienlaikus apakšgrupa ieteica ik pēc diviem gadiem pārskatīt pieejamās hroma (VI) testa metodes, lai, iespējams, noteiktu jaunu testa metodi, ar kuru var ticami noteikt zemākas koncentrācijas, līdz tiek sasniegtas SCHER ierosinātās robežvērtību 0,0002 μg hroma (VI) uz kg ķermeņa svara dienā, uzskatot to par atbilstošu un praktiski drošu daudzumu[[3]](#footnote-3). |

Paredzēts, ka Noteikumu projekta 1.2. apakšpunkts stājas spēkā 2019. gada 18. novembrī. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Patērētāji – bērni un viņu pieskatītāji (~ 1,1 miljoni Latvijas iedzīvotāju). |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām Noteikumu projekta tiesiskais regulējums nemaina tiesības un pienākumus, veicamās darbības, kā arī nerada papildu administratīvo slogu. |
| 3. | Administratīvo izmaksu monetārs novērtējums | Noteikumu projekts nerada papildu izmaksas. |
| 4. | Atbilstības izmaksu monetārs novērtējums | Noteikumu projektam nav tiešas finansiālas ietekmes uz patērētājiem, jo šobrīd nav pieejama informācija, ka ieviešot jaunu rotaļlietu drošuma prasību tiktu paaugstinātas rotaļlietu cenas. Rotaļlietās pieļaujamo ķīmisko vielu robežvērtību noteikšana un to samazinājums var ietekmēt izmaksas rotaļlietu ražotājiem un citiem uzņēmējiem, tomēr konkrēts izmaksu novērtējums nav iespējams, jo nav pieejama informācija par to ražotāju un uzņēmēju skaitu, kuru ražotajās vai importētajās rotaļlietās izmanto attiecīgo ķīmisko vielu. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2018. gada 16. maija Direktīvas (ES) 2018/725, ar ko attiecībā uz hromu (VI) groza Eiropas Parlamenta un Padomes Direktīvas 2009/48/EK par rotaļlietu drošumu II pielikuma III daļas 13. punktu, lai to pielāgotu tehnikas un zinātnes attīstībai (transponēšanas termiņš ir 2019. gada 18. novembris). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Komisijas 2018. gada 16. maija Direktīvas (ES) 2018/725, ar ko attiecībā uz hromu (VI) groza Eiropas Parlamenta un Padomes Direktīvas 2009/48/EK par rotaļlietu drošumu II pielikuma III daļas 13. punktu, lai to pielāgotu tehnikas un zinātnes attīstībai |
| A | B | C | D |
| 1. pants | 1.2. apakšpunkts | Ieviests pilnībā. | Stingrākas prasības nav paredzētas. |
| 2. panta 1. punkts | 1.1. apakšpunkts un 2. punkts | Ieviests pilnībā. | Stingrākas prasības nav paredzētas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Noteikumu projektā iekļautās ES tiesību aktu normas neparedz rīcības brīvību dalībvalstīm. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pirms Noteikumu projekta izstrādes nav veiktas sabiedrības līdzdalības un komunikācijas aktivitātes, ņemot vērā ar Noteikumu projektu ieviesto izmaiņu tehnisko raksturu, kas nerada konceptuālas izmaiņas esošajā regulējumā un neparedz ieviest jaunas politiskās iniciatīvas. |
| 2. | Sabiedrības līdzdalība projekta izstrādē | Tehniski grozījumi un citi grozījumi, kas būtiski nemaina esošo regulējumu un neparedz ieviest jaunas politiskās iniciatīvas. Sabiedrības līdzdalība Noteikumu projekta izstrādē nav nepieciešama. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošina Ekonomikas ministrija, Patērētāju tiesību aizsardzības centrs, Valsts ieņēmumu dienesta Muitas pārvalde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmē projekta izstrādē iesaistītās institūcijas cilvēkresursus, funkcijas un uzdevumus. Noteikumu projekts neparedz veidot jaunas valsts institūcijas, to likvidāciju vai reorganizāciju, un neparedz jaunas institūciju funkcijas vai uzdevumus. |
| 3. | Cita informācija | Nav. |

# Ekonomikas ministrs R. Nemiro

Vīza:

Valsts sekretārs Ē. Eglītis

K.Grabe, 67013014

Kristine.Grabe@em.gov.lv

1. Toksikoloģijas, ekotoksikoloģijas un vides zinātniskā komiteja (CSTEE). Atzinums Assessment of the bioavailability of certain elements in toys. Pieņemts 2004. gada 22. jūnijā. https://ec.europa.eu/health/archive/ph\_risk/committees/sct/documents/out235\_en.pdf [↑](#footnote-ref-1)
2. Komisijas Ekspertu grupu reģistrs, Rotaļlietu drošuma ekspertu grupa (E01360). http://ec.europa.eu/transparency/regexpert/index.cfm?do=groupDetail.groupDetail&groupID=1360 [↑](#footnote-ref-2)
3. Veselības un vides apdraudējuma zinātniskā komiteja (SCHER), atzinums “Hroms (VI) rotaļlietās”. Pieņemts 2015. gada 22. janvārī. https://publications.europa.eu/en/publication-detail/-/publication/cb804ad3-7ff0-491c-a6e0-050ddb900a77/language-en [↑](#footnote-ref-3)